Doložka finančných, ekonomických , environmentálnych vplyvov, vplyvov na zamestnanosť a podnikateľské prostredie

I.	Odhad dopadov na verejné financie

Prijatie Dohody medzi vládou Slovenskej republiky a vládou Bieloruskej republiky o podpore a vzájomnej ochrane investícií nebude mať negatívny dopad na príjmovú ani výdavkovú časť štátneho rozpočtu, rozpočtu obcí ani vyšších územných celkov. Vytvorenie právneho rámca prostredníctvom predmetnej Dohody môže mať pozitívny vplyv na rast priamych zahraničných investícií, ktoré z dlhodobého hľadiska prinášajú príjmy do štátneho rozpočtu.

II.	Odhad dopadov na obyvateľstvo, hospodárenie podnikateľskej sféry a iných právnických osôb

	Zahraničné investície ovplyvnia kladne rozvoj podnikateľskej sféry, pretože zahraniční investori podnikajúci na území Slovenskej republiky budú potrebovať dodávateľov a tovary a služby, ktoré budú potrebné pre rozvoj  a zhodnocovanie ich vlastných investícií na území Slovenskej republiky.

III.	Odhad dopadov na životné prostredie

	Environmentálne vplyvy investícií závisia do určitej miery od oblasti podnikania zahraničných podnikateľských subjektov.

IV.	Odhad dopadov na zamestnanosť

	Zahraničné investície majú pozitívny dopad na zamestnanosť, pretože prílevom kapitálu sa zvyšuje zamestnanosť, napr. zriadením nových prevádzkarní v jednotlivých regiónoch Slovenskej republiky, ktoré si investori vyberajú na svoje podnikanie, napr. zriadením zahraničnej pobočky alebo joint venture, a to platí pre súčasných ako aj budúcich bieloruských investorov v Slovenskej republike. Predmetná dohoda uľahčí a zjednoduší svojimi výhodami príchod mnohých ďalších investorov, ktorí sa rozhodnú podnikať na území Slovenskej republiky. 

V.	Odhad vplyvov na podnikateľské prostredie

	Vplyvy na podnikateľské prostredie závisia do určitej miery od oblasti podnikania zahraničných podnikateľských subjektov.